**ОПШТИНА БЕРАНЕ**

**П Р Е Д Л О Г**

**Одлуке о оснивању Омладинског кошаркашког клуба „Иванград 2016“**

**Беране, јул 2016.године**

На основу члана 32 тачка 14 Закона о локалној самоуправи (“Службени лист РЦГ“, бр. 42/03, 28/04, 75/05 и 13/06 и „Службени лист ЦГ“, бр. 88/09, 03/10, 38/12, 10/14 и 3/16), члана 38, 39 и 48 Закона о спорту („Службени лист ЦГ“ бр. 36/11 и 36/13) и члана 14 и 33 Статута општине Беране („Сл.лист РЦГ“ – Општински прописи 21/04 и „Сл.лист ЦГ“– Општински прописи 34/06 и бр. 6/11“) Скупштина општине Беране, на сједници одржаној \_\_\_\_\_\_\_\_\_ 2016.године, доноси

**О Д Л У К У**

**о оснивању Омладинског кошаркашког клуба „Иванград 2016“**

**Члан 1**

Овом Одлуком оснива се аматерски Омладински кошаркашки клуб „Иванград 2016“ (у даљем тексту: ОКК „Иванград 2016“).

Општина Беране може бити оснивач једног аматерског спортског клуба истог спорта.

Оснивач ОКК „Иванград 2016“ је Општина Беране (у даљем тексту: Оснивач).

Сједиште Оснивача је у Беранама, улица IV црногорске бригаде број 1.

**Члан 2**

Пуни назив аматерског спорстског клуба из члана 1 ове Одлуке је Омладински кошаркашки клуб „Иванград 2016“ Беране.

Скраћени назив Омладински кошаркашки клуб „Иванград 2016“ је ОКК „Иванград 2016“.

Сједиште ОКК „Иванград 2016“ је у Беранама, улица VIII црногорске бригаде.

**Члан 3**

Циљеви и задаци ради којих се оснива ОКК „Иванград 2016“ је обављање спортске кошаркашке дјелатности која обухвата: обучавање, тренинг, рекреативне активности, кошаркашка такмичења, као и промовисање кошарке код дјеце и омладине у циљу унапређења и развоја њихових психолошких способности, спортских знања и подстицање спортских резултата на свим нивоима.

**Члан 4**

Дјелатност ОКК „Иванград 2016“ је дјелатност од јавног интереса и обухвата:

* развој и унапређење кошаркашког спорта;
* омасовљавање кошаркашког спорта и укупан развој физичке културе;
* учешће у такмичењима у организацији надлежних кошаркашких форума;
* сарадња са школама, спортским и другим организацијама;
* пропаганда и популаризација кошаркашког спорта;
* социјализација дјеце и омладине;
* окупљање и организовање свих лица која се интересују или баве кошарком и развијање код њих васпитних, социокултурних и хуманих циљева;
* обављање и других послова везаних за кошарку.

**Члан 5**

За оснивање и почетак рада ОКК „Иванград 2016“ обезбјеђују се средства у висини од 5.000,оо еура.

Висина средстава унијетих у клуб (оснивачки улог) се процентуално исказује и износи 100%.

Средства за финансирање ОКК „Иванград 2016“ се обезбјеђују из буџета Општине Беране, чланарине, донација и поклона, прилога, субвенција, закупнине, спонзорстава, маркетиншких и других активности, у складу са Законом.

**Члан 6**

Обавеза Оснивача је да из буџета обезбиједи средства за финансирање ОКК „Иванград 2016“, а обавеза ОКК „Иванград 2016“ је обављање спортске кошаркашке дјелатности у складу са Законом о спорту.

ОКК „Иванград 2016“ је дужан да једанпут годишње Оснивачу достави извјештај о раду и извјештај о утрошеним финансијским средствима за претходну годину.

**Члан 7**

Органи управљања ОКК „Иванград 2016“ су Скупштина, Управни одбор и Надзорни одбор.

Скупштина има 17 чланова и чине је: девет (9) чланова које предлаже Оснивач, док су осам (8) осталих чланова из редова спортских радника, бивших кошаркашких играча, кошаркашких тренера, представника образовних установа, представника спонзора и представника појединих предузећа са територије Општине.

Чланове Скупштине из реда Оснивача, предлаже Предсједник Општине на колегијуму, а верификација члановима Скупштине врши се на оснивачкој Скупштини.

Мандат чланова Скупштине је 4 године.

 **Члан 8**

Скупштина из својих чланова бира предсједника и потпредсједника, уз сагласност Оснивача.

Предсједник Скупштине је уједно и предсједник Управног одбора.

 **Члан 9**

Надлежност Скупштине је:

* доноси Статут и друга општа акта уз сагласност Оснивача;
* бира и разрешава чланове Управног одбора;
* одлучује о статусу клуба уз сагласност оснивача;
* разматра и усваја Годишњи програм рада и финансијски извјештај:
* именује представнике Клуба у разна тијела, органе, савезе и организације;
* утврђује и води пословну политику;
* оснива своја помоћна тијела и комисије, разматра њихове програме и извјештаје;
* усваја Пословник о раду и друго.

**Члан 10**

Управни одбор има Предсједника и 4 члана које именује Скупштина.

Надлежност Управног одбора:

* предлаже општа акта;
* предлаже планове и програме рада;
* предлаже Скупштини финансијски извјештај и завршни рачун;
* извршава Одлуке Скупштине;
* подноси Скупштини извјештај о раду;
* врши именовање спортског директора;
* именује Секретара Клуба и друго.

Мандат чланова Управног одбора траје 4 године.

**Члан 11**

Надзорни одбор се састоји од 3 члана које бира Скупштина са мандатом од 4 године.

Предсједника Надзорног одбора бирају чланови надзорног одбора између себе.

Надзорни одбор врши увид у рад органа ОКК „Иванград 2016“.

Надзорни одбор контролише спровођење одредаба Статута и других општих аката.

Контролише материјално – финансијско пословање ОКК „Иванград 2016“.

**Члан 12**

Рок за именовање органа управљања ОКК „Иванград 2016“ је 30 дана од доношења Одлуке о оснивању ОКК ,,Иванград 2016“.

Рок за доношење Статута ОКК ,,Иванград 2016“ је 15 дана од дана именовања органа управљања, а рок за упис у регистар спортских организација је најкасније 30 дана од избора органа управљања.

**Члан 13**

Овлашћује се Владимир Чуљковић, из Берана, са адресом у улици 8. црногорске бригаде, парк VI, да привремено заступа и представља ОКК „Иванград 2016“ до избора предсједника ОКК „Иванград 2016“, као и да предузме неопходне мјере у циљу доношења Статута и регистрације ОКК ,,Иванград 2016” у Регистру ,,Управе за младе и спорт у Подгорици”.

**Члан 14**

Ова Одлука ступа на снагу осмог дана од дана објављивања у „Службеном листу ЦГ“ – Општински прописи.

**СКУПШТИНА ОПШТИНЕ БЕРАНЕ**

**Број: 02-030-\_\_\_\_\_\_\_ ПРЕДСЈЕДНИК СКУПШТИНЕ**

**Беране, \_\_.\_\_.2016.год. Горан Киковић,с.р.**

**О б р а з л о ж е њ е**

***Правни основ***

Правни основ за доношење ове Одлуке садржан је у члану 32 тачка 14 Закона о локалној самоуправи, којим је прописано да Општина у складу са Законом и другим прописом ствара услове за развој и унапређење спорта дјеце, омладине и грађана, као и развијање међуопштинске спортске сарадње.

Чланом 38, 39 Закона о спорту је прописано да Спортску организацију може да оснује домаће и страно правно и физичко лице у складу са Законом, да се спортска организација оснива актом о оснивању, на неодређено веријеме.

Чланом 48 Закона о спорту је прописано да је спортска организација (клуб) непрофитна организација која се оснива за обављање спортских дјелатности.

Такође, правно или физичко лице може бити оснивач само једног спортског клуба у истом спорту.

Чланом 14 и чланом 33 Статута општине Беране прописани су послови Општине који су од непосредног и заједничког интереса за локално становништво, као и Послови Скупштине који се односе на доношење прописа и других општих аката.

***Разлози за доношење Одлуке***

ОКК ,,Иванград 2016“ је спортска организација (клуб) која се оснива за обављање спортскe кошаркашке дјелатности, стицање спортског искуства и спортских знања, организовање и спровођење спортских припрема, обучавање за бављење спортским активностима и учествовање у спортским такмичењима. Такође, значај се огледа и у промовисању кошарке, промовисање нашег града и стварање предуслова за постизање спортских резултата на свим нивоима.

Унапређење и развој кошарке као спорта је веома значајно за дјецу и омладину, као и за сами град.

Оно што је навело Општину Беране на предузимање оваквог подухвата је интересовање дјеце за ову област, традиција која постоји преко 70 година играња кошарке у Беранама, омасовљење кошарке, уношење спортског духа и развој свијести да се активним спортским животом утиче на здрав живот.

**Секретаријат за спорт, културу, омладину и сарадњу са НВО**